പ്രതാപന്, ഹൈബി, ആരിഫ്, ഡീന് ഉള്പ്പെടെ 13 എം.പിമാര്ക്ക് താക്കീത് ന്യൂഡല്ഹി: തുടര്ച്ചയായ എട്ടാം ദിവസവും സ്തംഭനം തുടരുന്ന േലാക്സഭയില് കടലാസുകളും പ്ലക്കാഡുകളും കീറിയെറിഞ്ഞ 13 പ്രതിപക്ഷ എം.പിമാര്ക്ക് സ്പീക്കറുടെ താക്കീത്. രോഷം പ്രകടിപ്പിച്ച ലോക്സഭ സ്പീക്കര് കുറ്റകൃത്യം ആവര്ത്തിക്കുന്നവരെ ലോക്സഭയുടെ കാലാവധി തീരും വരെ പുറത്താക്കുമെന്ന് മുന്നറിയിപ്പ് നല്കി. അതേസമയം, 10 ലോക്സഭ എം.പിമാര്ക്കെതിരെ സഭയില്നിന്ന് സസ്പെന്ഡ് ചെയ്യാന് കേന്ദ്രസര്ക്കാര് നീക്കം നടത്തി.കേരളത്തില്നിന്നുള്ള നാല് എം.പിമാരടക്കം 13 പേരെ സ്പീക്കര് ചേംബറില് വിളിച്ചുവരുത്തിയാണ് താക്കീത് നല്കിയത്. കേരള എം.പിമാരായ ടി.എന്. പ്രതാപന്, ഹൈബി ഇൗഡന്, എ.എം. ആരിഫ്, ഡീന് കുര്യാക്കോസ് എന്നിവര്ക്ക് പുറമെ ഗുര്ജീത് സിങ് ഒാജ്ല, മണിക്കം ടാഗോര്, ദീപക് ബൈജ്, ജോതി മണി എന്നീ എം.പിമാരും താക്കീതുനല്കിയവരില്പെടും. അജണ്ടകളും മറ്റു സഭാ േരഖകളുമാണ് എം.പിമാര് കീറിയെറിഞ്ഞത്. പെഗസസ് ചാരവൃത്തിക്കെതിരെ പിടിച്ച പ്ലക്കാഡുകളും പോസ്റ്ററുകളും ചിലര് കീറിയെറിഞ്ഞു. കേരളനിയമസഭയില് നടന്നതുപോലെ പാര്ലമെന്റില് അനുവദിക്കില്ലെന്ന് പറഞ്ഞ സ്പീക്കര് ബുധനാഴ്ച പുറപ്പെടുവിച്ച വിധി ഒാര്മിപ്പിച്ചു. എന്നാല്, ഇവരടക്കമുള്ള 10 എം.പിമാരെ സസ്പെന്ഡ് ചെയ്യണമെന്ന നിലപാടിലാണ് കേന്ദ്രസര്ക്കാര്.